**Ministru kabineta noteikumu projekta “Grozījumi Ministru kabineta 2011.gada 24.maija noteikumos Nr.411 “Autopārvadājumu kontroles organizēšanas un īstenošanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | Ministru kabineta 2016.gada 13.septembra sēdes protokollēmums (prot. Nr.45, 31.§) “Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai””. |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot pašreizējo regulējumu, pašvaldību kontroles dienesti nav tiesīgi veikt taksometru kontroli, veicot kontrolpirkumus, kā arī nav tiesīgi apturēt taksometru uz autoceļa.Kontrolpirkums ir nepieciešams, lai varētu konstatēt, ka taksometra pakalpojumus sniedz privātpersona bez atbilstošas taksometru vadītājiem nepieciešamās kvalifikācijas ar savu privāto transportlīdzekli, kurš nav aprīkots atbilstoši taksometriem noteiktajām prasībām, un kurš nav saņēmis pašvaldības izsniegto speciālo atļauju (licenci), lai veiktu pasažieru pārvadājumus. Kontrolpirkums ir nepieciešams arī, lai kontrolētu pārvadātājus, kuri ir saņēmuši licenci neregulārajiem pārvadājumiem, bet ikdienā veic regulāros pārvadājumus pa noteiktu maršrutu un fiksētu cenu, neizsniedzot biļetes.Ar kontrolpirkumu palīdzību tiks uzlabots kontroles mehānisms, mazināts ēnu ekonomikas īpatsvars pasažieru pārvadājumu jomā, kā arī izskausta uzņēmējdarbība bez noteiktā kārtībā izsniegtas licences, kā rezultātā palielināsies nodokļu ieņēmumi nozarē. Pašvaldību kontroles dienestiem tiesības apturēt taksometru uz autoceļiem ir nepieciešamas, lai veiksmīgāk varētu veikt pasažieru pārvadājumu ar vieglajiem taksometriem kontroli, kad taksometra vadītājs veic pasažieru pārvadājumus ar neieslēgtu skaitītāju. Šobrīd pašvaldību kontroles dienesta darbiniekiem, lai apturētu taksometru uz autoceļa, ir nepieciešams piesaistīt Valsts policijas darbiniekus, tādējādi nelietderīgi izmantojot valsts resursus. |
| 1. 3.
 | Projekta izstrādē iesaistītās institūcijas | Satiksmes ministrija. |
| 1. 4.
 | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz pasažieru pārvadātājiem ar vieglajiem taksometriem. |
| 22. | Tiesiskā regulējuma ietekme uz tautsaimniecību un administratīvo slogu | Pašvaldību kontroles dienesti varēs efektīvāk veikt pasažieru pārvadājumu ar vieglajiem taksometriem kontroli, nepiesaistot Valsts policijas darbiniekus, tādejādi mazinot ēnu ekonomikas līmeni un efektīvāk izmantojot resursus. |
| 33. | Administratīvo izmaksu monetārs novērtējums | Projekts šo jomu neskar. |
| 44. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām likumprojekta izstrādes procesā ievietots Satiksmes ministrijas tīmekļa vietnē 2016.gada 19.augustā. |
| Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| Sabiedrības līdzdalības rezultāti | Sabiedrības atsauksmes nav saņemtas. |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Pašvaldības kontroles dienesti, Valsts policija. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas.Projekta īstenošana tiks veikta esošo cilvēkresursu ietvaros. Saistībā ar Projekta izpildi nebūs nepieciešams veidot jaunas institūcijas vai likvidēt vai reorganizēt esošās.  |
| 33. | Cita informācija | Nav. |

Anotācijas III, IV un V sadaļa – projekts šīs jomas neskar.

Iesniedzējs:

Satiksmes ministrs U.Augulis

Vīza: Valsts sekretārs K.Ozoliņš

26.09.2016.

496

Ž.Butāns, 67028326

Zans.Butans@sam.gov.lv